Medvežjė

Medvežjė (angl. Medvejie Lake, rus. Медвежье) – ilgas, siauras ledyninis ežeras JAV, Aliaskoje, Baranovo saloje, tuoj į pietus nuo Sitkos. Ilgis 1,6 km, plotis iki 0,32 km. Telkšo 74 m aukštyje virš jūros lygio, apsuptas kalnų. Krantai skardingi, statūs, beveik bemiškiai. Išteka upė į Sidabro užutėkį. Dėl siauro ir gilaus slėnio bei aplinkinių sniegynų ties Medvežjės ežeru temperatūra vidutiniškai 5 °C žemesnė nei Sitkoje. Ežeras pavadintas rusų kolonizatorių ir reiškia „lokių ežeras“.